ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση υπερωριακής απασχόλησης προσωπικού που υπηρετεί στο «Φεστιβάλ Αθηνών Επιδαύ-
ρου» για το Α’ εξάμηνο 2025.
Υπερωριακή απασχόληση προσωπικού Δ.Ε.Υ.Α.
Θήρας έτους 2025.
ΑΠΟΦΑΣΕΙΣ
Αριθμ. 22991
(1)
Έγκριση υπερωριακής απασχόλησης προσωπικού που υπηρετεί στο «Φεστιβάλ Αθηνών Επι-
δαύρου» για το Α’ εξάμηνο 2025.
Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ
ΤΟΥ «ΦΕΣΤΙΒΑΛ ΑΘΗΝΩΝ ΕΠΙΔΑΥΡΟΥ»
Έχοντας υπόψη:
1. Το άρθρο 20 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α’ 176).
2. Το άρθρο 20 του ν. 5045/2023 «Ενίσχυση του εισοδήματος των μισθωτών, των νέων, της οικογένειας
και της εργασίας - Συνταξιοδοτικές ρυθμίσεις και άλλες
επείγουσες διατάξεις» (Α’ 136).
3. Τον ν. 5105/2024 «Δημιουργική Ελλάδα: ενίσχυση του
κινηματογραφικού, οπτικοακουστικού και δημιουργικού τομέα, ίδρυση φορέα για το βιβλίο και λοιπές διατάξεις για τον
σύγχρονο πολιτισμό» (Α’ 61) και ιδίως το άρθρο 62 αυτού.
4. Την υπό στοιχεία 2/31029/ΔΕΠ/06.05.2016 εγκύκλιο
του Γενικού Λογιστηρίου του Κράτους (ΑΔΑ: ΩΛ9ΣΗ0ΝΜ) «Παροχή οδηγιών για την εφαρμογή των διατάξε-
ων του Κεφαλαίου Β’ του ν. 4354/2015 (Α’ 176)» «Μισθολογικές ρυθμίσεις των υπαλλήλων του Δημοσίου, των
Οργανισμών Τοπικής Αυτοδιοίκησης (Ο.Τ.Α.) πρώτου και
δεύτερου βαθμού, των Νομικών Προσώπων Δημοσίου
(Ν.Π.Δ.Δ.) και Ιδιωτικού Δικαίου (Ν.Π.Ι.Δ.), καθώς και των
Δ.Ε.Κ.Ο. του κεφ. Α’ του ν. 3429/2005 (Α’ 314) και άλλες
μισθολογικές διατάξεις».
5. Την υπό στοιχεία 2/40112/ΔΕΠ/26.05.2017 (ΑΔΑ:
Ω9ΙΦΗ-Ν3Μ) εγκύκλιο του Γενικού Λογιστηρίου του
Κράτους «Παροχή Οδηγιών», αναφορικά με την ωριαία
αποζημίωση των υπαλλήλων που απασχολούνται για
εργασία προς συμπλήρωση του υποχρεωτικού ωραρίου
σε υπηρεσίες που λειτουργούν βάσει νόμου, είτε όλες τις
ημέρες του μήνα είτε σε δωδεκάωρη ή εικοσιτετράωρη
βάση.
6. Την υπό στοιχεία 2/97758/ΔΕΠ/19.10.2023 εγκύκλιο
του Γενικού Λογιστηρίου του Κράτους (ΑΔΑ: Ψ167Η-Θ16)
με θέμα: Παροχή οδηγιών για την εφαρμογή διατάξεων
του Μέρους Γ’ του ν. 5045/2023 (Α’ 136) «Ενίσχυση του
εισοδήματος των μισθωτών, των νέων, της οικογένειας
και της εργασίας - Συνταξιοδοτικές ρυθμίσεις και άλλες
επείγουσες διατάξεις».
7. Την ανάγκη για υπερωριακή απασχόληση, πέραν
του κανονικού ωραρίου και, συγκεκριμένα, μέχρι την
22η βραδινή, κατά τις εργάσιμες ημέρες της εβδομάδας,
καθώς και Κυριακές και εξαιρέσιμες ημέρες, λόγω έκτακτων υπηρεσιακών αναγκών, για την έγκαιρη προετοι-
μασία και υλοποίηση του καλλιτεχνικού προγράμματος
«Φεστιβάλ Αθηνών Επιδαύρου 2025», διακοσίων (200)
υπαλλήλων, μονίμων και με σχέση εργασίας Ιδιωτικού
Δικαίου Αορίστου και Ορισμένου Χρόνου και εποχικού
προσωπικού, διαφόρων ειδικοτήτων και κατηγορίας εκπαίδευσης, εκατόν τριάντα (130) τεχνικών υπαλλήλων
με σχέση εργασίας Ορισμένου Χρόνου του ΦΕΣΤΙΒΑΛ
ΑΘΗΝΩΝ ΕΠΙΔΑΥΡΟΥ, καθώς και είκοσι (20) αρχαιοφυλάκων και υπαλλήλων του Υπουργείου Πολιτισμού για
την επίβλεψη των εκδηλώσεων της θερινής περιόδου
2025 στα αρχαία θέατρα Επιδαύρου και Ωδείου Ηρώδου
Αττικού.
8. Την ανάγκη για υπερωριακή απασχόληση, πέραν της
22ης βραδινής, κατά τις εργάσιμες ημέρες της εβδομάδας, καθώς και Κυριακές και εξαιρέσιμες ημέρες, λόγω
έκτακτων υπηρεσιακών αναγκών, για την έγκαιρη προετοιμασία και υλοποίηση του καλλιτεχνικού προγράμ-
ματος «Φεστιβάλ Αθηνών Επιδαύρου 2025» διακοσίων
(200) υπαλλήλων, μονίμων και με σχέση εργασίας Ιδιωτικού Δικαίου Αορίστου και Ορισμένου Χρόνου και εποχι-
κού προσωπικού, διαφόρων ειδικοτήτων και κατηγορίας
εκπαίδευσης, εκατόν τριάντα (130) τεχνικών υπαλλήλων
με σχέση εργασίας Ορισμένου Χρόνου του ΦΕΣΤΙΒΑΛ
ΑΘΗΝΩΝ ΕΠΙΔΑΥΡΟΥ, καθώς και είκοσι (20) αρχαιοφυΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
4 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 339
04.02.2025 17:12:56
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 339/04.02.2025
λάκων και υπαλλήλων του Υπουργείου Πολιτισμού για
την επίβλεψη των εκδηλώσεων της θερινής περιόδου
2025 στα αρχαία θέατρα Επιδαύρου και Ωδείου Ηρώδου
Αττικού.
9. Το γεγονός ότι για την αντιμετώπιση των παραπάνω
επιτακτικών αναγκών του ΦΕΣΤΙΒΑΛ ΑΘΗΝΩΝ ΕΠΙΔΑΥΡΟΥ, το προσωπικό απασχολείται πέραν του κανονικού
ωραρίου εργασίας.
10. Την από 23.05.2024 απόφαση του Διοικητικού
Συμβουλίου του ΦΕΣΤΙΒΑΛ ΑΘΗΝΩΝ ΕΠΙΔΑΥΡΟΥ (αρ.
συνεδρίασης 1) «Ανάθεση αρμοδιοτήτων και εξουσιών
εκπροσώπησης του Οργανισμού στον Γενικό Διευθυντή
του ΦΕΣΤΙΒΑΛ ΑΘΗΝΩΝ ΕΠΙΔΑΥΡΟΥ».
11. Την από 21.01.2025 εισήγηση του Γενικού Διευθυντή σχετικά με την έγκριση υπερωριακής απασχόλησης
προσωπικού που υπηρετεί στο ΦΕΣΤΙΒΑΛ ΑΘΗΝΩΝ ΕΠΙΔΑΥΡΟΥ για το Α’ εξάμηνο 2025.
12. Την από 23.01.2025 απόφαση Διοικητικού Συμβουλίου (αρ. συνεδρίασης 13) «Έγκριση υπερωριακής
απασχόλησης προσωπικού που υπηρετεί στο ΦΕΣΤΙΒΑΛ
ΑΘΗΝΩΝ ΕΠΙΔΑΥΡΟΥ για το Α’ εξάμηνο 2025».
13. Το γεγονός ότι για την κάλυψη των προαναφερθεισών αναγκών προκαλείται δαπάνη, η οποία συμπεριλαμ-
βάνεται στην υπ’ αρ. 22760/07.01.2025 σχετική απόφαση
ανάληψης υποχρέωσης (ΑΔΑ: ΨΔΨΕ46ΝΘΤ3-ΩΤΣ), μέχρι του ποσού των εκατόν σαράντα χιλιάδων (140.000)
ευρώ, για την πληρωμή δαπάνης σε βάρος της πίστωσης
του προϋπολογισμού εξόδων οικονομικού έτους 2025
του ΦΕΣΤΙΒΑΛ ΑΘΗΝΩΝ ΕΠΙΔΑΥΡΟΥ,
14. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζει:
Την έγκριση της υπερωριακής, νυκτερινής και κατά
τις Κυριακές - εξαιρέσιμες ημέρες απασχόλησης, για το
Α’ εξάμηνο του έτους 2025 και συγκεκριμένα έως τις
30 Ιουνίου 2025, με την προβλεπόμενη από τον νόμο
αμοιβή του προσωπικού, που αναφέρεται στις παρ. 7 και
8 του ανωτέρω σκεπτικού, ως ακολούθως:
α) Την απογευματινή υπερωριακή απασχόληση έως τις
22:00, με αμοιβή η οποία δεν θα υπερβαίνει κατά ανώτατο όριο τις εκατόν είκοσι (120) ώρες ανά εργαζόμενο,
β) τη νυχτερινή εργασία με αμοιβή, προς συμπλήρωση
της υποχρεωτικής κατά την εβδομάδα εργασίας, όπως
θα προκύψει από τις υπηρεσιακές ανάγκες του Οργανισμού και μέχρι ενενήντα έξι (96) ώρες καθ’ υπέρβαση
αυτής, ανά εργαζόμενο,
γ) την εργασία Κυριακών - εξαιρέσιμων ημερών με
αμοιβή, προς συμπλήρωση της υποχρεωτικής κατά
εβδομάδα εργασίας, όπως θα προκύψει από τις υπηρεσιακές ανάγκες του Οργανισμού και μέχρι ενενήντα έξι
(96) ώρες καθ’ υπέρβαση αυτής, ανά εργαζόμενο.
Η παρούσα αποτελεί πρόβλεψη για την κάλυψη των
αναγκών Α’ εξαμήνου έτους 2025. Οι ώρες που προβλέπονται για τους υπαλλήλους είναι εντός των ορίων που
θέτουν οι σχετικές διατάξεις. Υπεύθυνοι για τη βεβαίωση
της πραγματικής παροχής της υπερωριακής εργασίας,
ορίζονται οι υπεύθυνοι των τμημάτων και των χώρων
διοργάνωσης του Φεστιβάλ Αθηνών Επιδαύρου 2025,
οι οποίοι θα υποβάλλουν τις σχετικές βεβαιώσεις προς
τελική έγκριση στον Γενικό Διευθυντή. Ο αριθμός των εργαζομένων μπορεί να αυξάνεται σύμφωνα με τις ανάγκες
της Υπηρεσίας, με ανάλογη μείωση των ωρών υπερωριακής εργασίας, υπό την προϋπόθεση ότι δεν θα γίνει
υπέρβαση των εγγεγραμμένων πιστώσεων.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 24 Ιανουαρίου 2025
Ο Πρόεδρος
ΔΗΜΗΤΡΙΟΣ ΠΑΣΣΑΣ
Ι
Αριθμ. απόφ. 2/2025
(2)
Υπερωριακή απασχόληση προσωπικού Δ.Ε.Υ.Α.
Θήρας έτους 2025.
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ
ΚΑΙ ΑΠΟΧΕΤΕΥΣΗΣ ΘΗΡΑΣ
Έχοντας υπόψη:
1. Το άρθρο 20 του ν. 4354/2015 (Α’ 176).
2. Την περ. 12 της υποπαρ. Γ1 της παρ. Γ του άρθρου πρώτου του ν. 4093/2012 (Α’ 222).
3. Το άρθρο 20 του ν. 4024/2011 (Α’ 226) και το άρθρο 176 του ν. 4261/2014 (Α’ 107).
4. Τον Οργανισμό Εσωτερικής Υπηρεσίας της Δ.Ε.Υ.Α.
Θήρας (Β’ 5031/2020).
5. Τα άρθρα 17, 22, 34 του Κανονισμού Διαχείρισης
της Δ.Ε.Υ.Α. Θήρας.
6. Τον ν. 1069/1980 (Α’ 191).
7. Την πρόβλεψη σχετικών πιστώσεων στον ψηφισθέντα προϋπολογισμό του έτους 2025 της Δ.Ε.Υ.Α. Θήρας.
8. Την επιβεβλημένη και επιτακτική ανάγκη, λόγω της
ιδιαιτερότητας και εξαιρετικότητας των παρερχομένων
υπηρεσιών, για την 24ωρη λειτουργία των υπηρεσιών
της Δ.Ε.Υ.Α.Θ. και πρόσθετη υπερωριακή απογευματινή και νυχτερινή απασχόληση, καθώς και για εργασία
κατά τις Κυριακές, τις εξαιρέσιμες ημέρες και τη διάρκεια
της νύχτας, ώστε να διασφαλιστεί η συνεχής, τακτική,
εύρυθμη, ασφαλή και αποτελεσματική λειτουργία των
υπηρεσιών και των δικτύων της Δ.Ε.Υ.Α. Θήρας.
9. Την εισήγηση του Γενικού Διευθυντή της Δ.Ε.Υ.Α.Θ.
για το ζήτημα της 24ωρης λειτουργίας των υπηρεσιών
της Δ.Ε.Υ.Α.Θ. και την καθιέρωση εξαιρέσεων από την
πενθήμερη εργασία.
10. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζει:
Την υπερωριακή απασχόληση προσωπικού και την
καθιέρωση εξαιρέσεων από την πενθήμερη εργασία
για την 24ωρη λειτουργία των υπηρεσιών της Δ.Ε.Υ.Α.
Θήρας, για το έτος 2025, όπως παρακάτω:
α) Τη νυκτερινή εργασία εργασίμων ημερών και ημερήσια και νυκτερινή εργασία κατά τις Κυριακές και τις
εξαιρέσιμες ημέρες, των υπαλλήλων που υπηρετούν
στην Τεχνική Υπηρεσία, προς συμπλήρωση του εβδοΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 339/04.02.2025
μαδιαίου υποχρεωτικού ωραρίου, για όλο το έτος 2025
για την απρόσκοπτη λειτουργία των εγκαταστάσεων,
την πρόληψη πρόκλησης ζημιών, την προστασία της
δημόσιας υγείας, την άμεση αποκατάσταση διακοπών
και βλαβών και έτσι την αδιάκοπη παροχή υδροδότησης
και αποχέτευσης των δημοτών,
β) την υπερωριακή νυκτερινή εργασία εργασίμων
ημερών και υπερωριακή ημερήσια και νυκτερινή εργασία κατά τις Κυριακές και τις εξαιρέσιμες ημέρες, των
υπαλλήλων που υπηρετούν στην Τεχνική Υπηρεσία, και
μέχρι 96 ώρες το εξάμηνο για τον κάθε εργαζόμενο, για
όλο το έτος 2025 για την απρόσκοπτη λειτουργία των
εγκαταστάσεων, την πρόληψη πρόκλησης ζημιών, την
προστασία της δημόσιας υγείας, την άμεση αποκατάσταση διακοπών και βλαβών και έτσι την αδιάκοπη παροχή
υδροδότησης και αποχέτευσης των δημοτών,
γ) την υπερωριακή απογευματινή εργασία εργασίμων
ημερών των υπαλλήλων που υπηρετούν στην Τεχνική
Υπηρεσία και μέχρι 120 ώρες το εξάμηνο για τον κάθε
εργαζόμενο, για όλο το έτος 2025 για την απρόσκοπτη
λειτουργία των εγκαταστάσεων, την πρόληψη πρόκλησης ζημιών, την προστασία της δημόσιας υγείας την
άμεση αποκατάσταση διακοπών και βλαβών και έτσι
την αδιάκοπη παροχή υδροδότησης και αποχέτευσης
των δημοτών,
δ) την υπερωριακή απογευματινή εργασία εργασίμων
ημερών των υπαλλήλων που υπηρετούν στη Διοικητική
και Οικονομική Υπηρεσία, και μέχρι 120 ώρες το εξάμηνο
για τον κάθε εργαζόμενο, εντός του έτους 2025 για άμεσες και έγκαιρες αναβαθμίσεις και επικαιροποιήσεις των
ηλεκτρονικών συστημάτων της ΔΕYΑ Θήρας, έκδοση
οικονομικών στοιχείων και συμπλήρωση και υποβολή
φορολογικών και οικονομικών δηλώσεων, για έκτακτους
ελέγχους παράνομων υδροδοτήσεων, τον περιορισμό
της λαθροϋδροληψίας και την αύξηση των εσόδων της
επιχείρησης, κυρίως κατά την περίοδο της άνοιξης και
του θέρους,
ε) την υπερωριακή απογευματινή εργασία εργασίμων
ημερών του Γραμματέα Δ.Σ., και μέχρι 120 ώρες το εξάμηνο, εντός του έτους 2025, καθώς συνεδριάσεις του
Δ.Σ., η καθαρογραφή των απόφάσεων σε συμβατική
και ηλεκτρονική μορφή γίνονται κατά τις απογευματινές ώρες και μετά την παρέλευση του νομίμου ωραρίου.
Τα παραπάνω αναφερόμενα όρια αριθμού υπαλλήλων
και ωρών απασχόλησης είναι τα ανώτερα και δύναται να
πραγματοποιηθούν μόνο εφόσον το επιβάλουν οι ανάγκες της Δ.Ε.Υ.Α.Θ. Επιτρέπεται η εναλλάξ απασχόληση
των υπαλλήλων, με την προϋπόθεση ότι σε καμία περίπτωση δεν θα γίνει η υπέρβαση του ανώτατου αριθμού
των ωρών ανά υπάλληλο.
Η αμοιβή του προσωπικού για την απασχόληση του
κατά τις νυχτερινές ώρες, τις Κυριακές και τις εξαιρέσιμες
ημέρες αργίας θα είναι κάθε φορά η προβλεπόμενη από
την ισχύουσα νομοθεσία ενώ για την απασχόληση του
προσωπικού κατά την ημέρα ανάπαυσης δεν θα καταβάλλεται αμοιβή και θα χορηγείται ως ημέρα ανάπαυσης
άλλη εργάσιμη ημέρα της προσεχούς εβδομάδας καθοριζόμενη από την υπηρεσία.
Η αρμοδιότητα της κατανομής των ανωτέρω ωρών
για τον Γραμματέα Δ.Σ. έχει ο Πρόεδρος του Δ.Σ., για
τους υπαλλήλους της Τεχνικής Υπηρεσίας ο Διευθυντής
της Τ.Υ., για δε τους υπαλλήλους της ΔΟΥ ο Διευθυντής
της ΔΟΥ.
Για την καταβολή των ανωτέρω σχετικών αποζημιώσεων δεν προκαλείται δαπάνη σε βάρος του κρατικού
προϋπολογισμού.
Για τη δαπάνη των ανωτέρω σχετικών αποζημιώσεων έχει προβλεφθεί ποσό της τάξης των 100.000,00 €,
η οποία και θα βαρύνει τον Κ.Α. 60-00-02-00 «Αμοιβές
Υπερωριακής Απασχόλησης» του προϋπολογισμού της
Δ.Ε.Υ.Α.Θ. του έτους 2025.
Η απόφαση αυτή να δημοσιευθεί στην Εφημερίδα της
Κυβερνήσεως.
Θήρα, 14 Ιανουαρίου 2025
Ο Πρόεδρος
ΜΗΝΑΣ ΚΑΦΙΕΡΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 339/04.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200339.pdf | Tokens: 14733]